ai4bharat/Pralekha huggingface dataset:
کارپوریٹ امور کی وزارتت
سی سی آئی نے کیدارا کیپٹل فنڈ IIIایل ایل پی کے ذریعے لینسکارٹ سلوشنز پرائیویٹ لمیٹڈ کی کچھ حصے داری کی تحویل کو منظوری دی
ہندوستانی مسابقتی کمیشن نے کیدارا کیپٹل فنڈ IIIایل ایل پی کے ذریعہ لینسکارٹ سلوشنز پرائیویٹ لمیٹڈ  کی کچھ حصے داری کی تحویل کو منظوری دے دی ہے۔
مجوزہ انضمام کیدارا کیپٹل فنڈ III ایل ایل پی کی طرف سے لینسکارٹ سولیوشنز پرائیویٹ لمیٹڈ کی مکمل طور پر کمزور بنیادپر جاری کردہ شیئر پونجی کے تقریباً 1.74فیصد کے حصول سے متعلق ہے۔
تحویل کارو ایک پرائیویٹ ایکویٹی فنڈ ہے،جو سیکورٹیز اینڈ ایکسچینج بورڈ آف انڈیا کے ساتھ زمرہ II متبادل سرمایہ کاری فنڈ کے طور پر رجسٹرڈ ہے اور کمپنیوں میں سرمایہ کاری کی سرگرمی میں مصروف ہے۔
ٹارگیٹ ہندوستان میں کام کرنے والی ایک پرائیویٹ لمیٹڈکمپنی ہے۔ ہندوستان میں ٹارگیٹ مندرجہ ذیل کاروبارکرتی ہے:  چشموں،دھوپ کے چشمے اور چشمے کے لوازمات سمیت چشموں کی مصنوعات کی تیاری اور ایسی تیار کردہ مصنوعات کی فروخت  اور  چشموں کی مصنوعات کی تھوک تجارت۔
سی سی آئی کے تفصیلی حکم پر عمل کیا جائے گا۔
وزیراعظم کا دفتر
وزیراعظم نے عزت مآب ڈاکٹر فلیپوز مار کریسسٹم مار تھوما ویلیا میٹرو پولیٹن کے انتقال پر تعزیت کی
نئی دہلی، 05 ؍مئی : وزیراعظم جناب نریندر مودی نے عزت مآب ڈاکٹر فلیپوز مار کریسسٹم مار تھوما ویلیا میٹرو پولیٹن کے انتقال پر تعزیت کی ہے۔
ایک ٹوئیٹ میں وزیراعظم نے کہا کہ:
’’عزت مآب ڈاکٹر فلیپوز مار کریسسٹم مار تھوما ویلیا میٹرو پولیٹن کے انتقال پر مجھے صدمہ ہوا ہے۔ وہ اپنی مذہبی علمیت اور انسانی مشکلات کے ازالے کے لئے بہت سی کوششوں کی بنا پر یاد رکھے جائیں گے۔ میں ملنکارا مارتھوما سیرین چرچ سے اظہار تعزیت کرتا ہوں‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔س ب۔ ق ر
U-4204
(
اسٹیل کی وزارت
اسٹیل کی پیداوار کےلئے گرین ہائڈروجن کا طریقہ کار
نئی اور قابل تجدید توانائی کی وزارت نے گرین ہائیڈروجن پروڈکشن ٹیکنولوجی کو ترقی اور فروغ دینے کے مقصد کے ساتھ نیشنل ہائیڈروجن اینرجی مشن کوتشکیل دینے کی تجویز پیش کی ہے،جس سے اسے سستا اور بڑے پیمانے پر قابل رسائی بنایا جا سکے گا۔اسٹیل کے شعبہ کو بھی اس مشن میں ایک شراکت دار بنایا گیا ہے۔اس پہل کے تحت ،حکومت کی جانب سے مالی مدد کے ساتھ پائلٹ پلانٹ تیار کرنے کی تجویز پیش کی گئی ہے ،جس سےگیس پر مبنی ڈی آر آئی پلانٹس میں ایچ 2 کے ساتھ قدرتی گیس کو تبدیل کرکے ڈائریکٹ ریڈیوسڈ آئرن  کی پیداوار میں گرین ایچ 2 کے سستی استعمال کو دریافت کیا جا سکے۔پائلٹ پروجیکٹوں کی کامیابی کی بنیاد پر ،گیس پر مبنی ڈی آر آئی یونٹوں کو اس عمل کو اختیار کرنے کےلئے بڑے پیمانے پر ترغیب دی جائے گی۔
گرین ایچ 2 قابل تجدید توانائی کا استعمال کرتے ہوئے پانی کے الیکٹرولائسیس سے تیار کی جاتی ہے۔گرین ایچ 2 فی الحال تجارتی طورپر قابل عمل نہیں ہے۔تاہم ،قابل تجدید توانائی کی پیداوار اور الیکٹرولائسرس کی گھٹتی ہوئی لاگت کے ساتھ ، مستقبل میں گرین ہائیڈروجن کی قیمت مسابقتی ہونے کا امکان ہے۔
یہ معلومات اسٹیل کے مرکزی وزیر جناب رام چندر پرساد سنگھ نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم کا سشانت سنگھ راجپوت کے انتقال پر اظہار تعزیت
نئی دہلی،14 جون :
وزیر اعظم نریندر مودی نے بالی ووڈ کے مشہور اداکار سشانت سنگھ راجپوت کی موت پر اظہار تعزیت کیا ہے۔
وزیر اعظم نے کہا، ”سشانت سنگھ راجپوت... ایک باصلاحیت نوجوان اداکار بہت جلد چلے گئے۔ انہوں نے ٹی وی اور فلموں میں عمدہ کارکردگی کا مظاہرہ کیا۔ تفریحی دنیا میں ان کے عروج نے بہت سارے لوگوں کو متاثر کیا اور وہ کئی یادگار پرفارمنس اپنے پیچھے چھوڑ گئے۔ ان کے انتقال سے صدمے میں ہوں۔ ان کے خاندان اور محبین کے ساتھ میری ہمدردی ہے‘‘۔ اوم شانتی
امور داخلہ کی وزارت
مرکزی وزیر داخلہ جناب امت شاہ نے آج نئی دہلی میں جموں و کشمیر میں سیکورٹی صورتحال کے بارے میں ایک جائزہ میٹنگ کا انعقاد کیا
جناب امت شاہ نے گزشتہ چند برسوں میں جموں و کشمیر میں دہشت گردانہ واقعات میں کمی لانے کے لئے سیکورٹی ایجنسیوں کی کوششوں کی تعریف کی
دہشت گردانہ واقعات کی تعداد 2018 میں 417 تھی جو کہ 2021 میں گھٹ کر 229 ہو گئی، جب کہ شہید ہونے والے سکیورٹی فورسز کے اہلکاروں کی تعداد 2018 میں 91 تھی جو کہ 2021 میں گھٹ کر 42 ہو گئی
مرکزی وزیر داخلہ نے ہدایت دی کہ سرحد پار سے صفر دراندازی کو یقینی بنانے اور دہشت گردی کے خاتمے کے لیے سیکورٹی گرڈ کو مزید مضبوط کیا جانا چاہیے
مرکزی وزیر داخلہ جناب امت شاہ نے آج نئی دہلی میں جموں و کشمیر میں سیکورٹی صورت حال کے بارے میں ایک جائزہ میٹنگ کا انعقاد کیا۔ جموں و کشمیر کے لیفٹیننٹ گورنر جناب منوج سنہا، قومی سلامتی کے مشیر جناب اجیت ڈوبھال اور حکومت ہند، فوج اور جموں و کشمیر حکومت کے دیگر سینئر افسران نے بھی میٹنگ میں شرکت کی۔
جناب امت شاہ نے گزشتہ چند برسوں میں جموں و کشمیر میں دہشت گردانہ واقعات میں کمی لانے کے لئے سیکورٹی ایجنسیوں کی کوششوں کی تعریف کی۔ دہشت گردانہ واقعات کی تعداد 2018 میں 417 تھی جو کہ 2021 میں گھٹ کر 229 ہو گئی، جب کہ شہید ہونے والے سکیورٹی فورسز کے اہلکاروں کی تعداد 2018 میں 91 تھی جو کہ 2021 میں گھٹ کر 42 ہو گئی۔
مرکزی وزیر داخلہ نے ہدایت دی کہ سرحد پار سے صفر دراندازی کو یقینی بنانے اور دہشت گردی کے خاتمے کے لیے سیکورٹی گرڈ کو مزید مضبوط کیا جانا چاہیے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 1779
(Visitor Counter : 160
وزارت دفاع
جنگی جہاز پروڈکشن سپرنٹنڈنٹ  کانکلیو
کنٹرولر وار شپ پروڈکشن اینڈ ایکوزیشن  وائس ایڈمرل کرن دیشمکھ کی صدارت میں وار شپ پروڈکشن سپرنٹنڈنٹ  کانکلیو کا انعقاد کولکاتہ میں جنگی جہاز کی نگرانی کرنے والی ٹیم کے زیر اہتمام 15 نومبر 2022 کو ہوا تھا۔ کانکلیو میں ریئر ایڈمیرل سندیپ ایس سندھو، اے سی سی پی اینڈ اے سی ڈبلیو پی اینڈ اے، وارشپ ڈیزائن بیورو اور آئی ایچ کیو وزارت دفاع  کے ڈائریکٹوریٹ آف شپ پروڈکشن کے سینئر افسران، تمام 07 وارشپس / سب میرین پروڈکشن سپرنٹنڈنٹس اور جنگی جہازوں کی نگرانی کرنے والی ٹیم اور آبدوزوں کی نگرانی کرنے والی ٹیم کے افسران نے شرکت کی تھی۔
ڈبلیو پی ایس کانکلیو نے خیالات کے تبادلے اور جدید ترین پروڈکشن اور پروجیکٹ مینجمنٹ تکنیک کے لیے ایک مشترکہ فورم فراہم کیا، جسے ڈی پی ایس یوز اور پرائیویٹ شپ یارڈز ہندوستان میں دفاعی جہاز سازی کے عمل کو بہتر بنانے کے لیے اپنا رہے ہیں۔ ڈبلیو او ٹی کو درپیش مختلف چیلنجز، سیکھے گئے سبق اور ان مسائل کو حل کرنے کے لیے استعمال کیے جانے والے جدید طور طریقوں پر بھی غور کیا گیا۔
کانکلیو نے ہمارے عزت مآب وزیر اعظم کے ’’آتم نربھر بھارت‘‘ کے وژن کے مطابق 100 فیصد مقامی سطح پر دفاعی جہاز سازی کے طور طریقوں اور ذرائع پر تبادلہ خیال کرنے کا موقع فراہم کیا۔ کانکلیو 2022 کا انعقاد ڈبلیو او ٹی  کی 60 ویں سالگرہ کے موقع پر کیا گیا۔
کابینہ
طبی مصنوعات کی ضابطہ بندی کے شعبے میں تعاون کے بارے میں بھارت اور برطانیہ کے درمیان مفاہمت نامے کو کابینہ کی منظوری
نئی دہلی، 04نومبر ،2020 / وزیراعظم جناب نریندر مودی کی قیادت میں مرکزی کابینہ نے طبی مصنوعات کی ضابطہ بندی کے شعبے میں تعاون کے بارے میں بھارت کی دواؤں کے معیار کو کنٹرول کرنے سے متعلق مرکزی تنظیم  اور برطانیہ کی دواؤں اور حفظان صحت سے متعلق مصنوعات کی ضابطہ بندی سے متعلق ایجنسی  کے درمیان ایک مفاہمت نامے پر دستخط کیے جانے کو منظوری دے دی ہے۔
مفاہمت نامے سے دواؤوں کے معیار کو کنٹرول کرنے سے متعلق مرکزی تنظیم  اور برطانیہ کی دواؤں اور حفظان صحت سے متعلق مصنوعات کی ضابطہ بندی کی ایجنسی  کے درمیان نتیجہ خیز تعاون اور متعلقہ معلومات ایک دوسرے کو فراہم کرنے کے لیے ایک لائحہ عمل مستحکم بنانے میں مدد ملے گی۔ یہ مفاہمت نامہ بین الاقوامی ذمہ داریوں کے مطابق طبی مصنوعات کی ضابطہ بندی سے متعلق ہے۔ دو ضابطہ جاتی اتھارٹیز کے درمیان تعاون کے اہم میدان مندرجہ ذیل ہیں :
ا) حفاظتی معلومات سے ایک دوسرے کو باخبر کرنا ،جس میں خاص طور پر دیگر فریق سے متعلق فارمیکو ویجیلنس شامل ہیں، اس میں دواؤں اور ان سے متعلق آلات کی حفاظت بھی شامل ہے؛
ب) بھارت اور برطانیہ کی اہتمام کردہ سائنسی قابل عمل کانفرنسز ، شمپوزیم ، سیمینار اور فورموں میں شرکت کرنا؛
ت) لیباریٹری سے متعلق اچھے طور طریقوں ، اچھے کلینیکل طور طریقوں، دوا سازی کے اچھے طور طریقوں ، دواؤں کی تقسیم سے متعلق اچھے طور طریقوں اور فارمیکو ویجیلنس کے اچھے طور طریقوں سے متعلق معلومات سے ایک دوسرے کو باخبر کرنا اور اس سلسلے میں تعاون دینا؛
د) باہمی طور پر جن میدانوں میں رضامندی کی گئی ہے ان میں صلاحیت سازی؛
ذ) ایک دوسرے کے ضابطہ جاتی لائحہ عمل ، ضرورتوں اور طور طریقوں کے بارے میں فریقین کے درمیان مفاہمت کو فروغ دینا؛
ر) دواؤں اور ان سے متعلق آلات کے بارے میں قوانین اور ضابطوں کی معلومات ایک دوسرے کو فراہم کرنا؛
ز) لائسنس یافتہ برآمدات اور درآمدات کو کنٹرول کرنے کے لیے کوششوں میں مدد دینے کی غرض سے ایک دوسرے کو معلومات فراہم کرنا؛
ر) بین الاقوامی فورموں میں تال میل؛
اس سے دونوں فریقوں کے درمیان ضابطہ جاتی پہلوؤں کی بہتر مفاہمت میں آسانی ہوگی اور طبی مصنوعات کی ضابطہ بندی میں بہتر تعاون اور بین الاقوامی فورموں میں بہتر تال میل میں زیادہ تعاون میں مدد مل سکے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6943
(
وزارات ثقافت
پونے میں نیچرو پیتھی کے قومی انسٹی ٹیوٹ ریجنل آؤٹ ریچ بیورو کے اشتراک سے میراتھن 100 دن یوگ ورکشاپ سیریز کا اہتمام کررہا ہے
پونے میں نیچرو پیتھی کے قومی انسٹی ٹیوٹ  آئی بی کی وزارت کے ریجنل آؤٹ ریچ بیورو کے اشتراک سے اپنے یوٹیوب چینل کے ذریعہ کومن یوگا پروٹوکول  کے تحت راست یوگا سیشن کا اہتمام کررہا ہے ۔
100 دن کے پروگرام کو یوگا کے بین الاقوامی دن کے موقع پر صبح سات بجے سے صبح آٹھ بجے تک روزانہ ایک گھنٹے کیلئے 13 مارچ 2021 سے آن لائن دکھایا جارہا ہے ۔جس کا موضوع ہے‘ صحت اور تندرستی کیلئے یوگا’
این آئی این پونے کے ڈائریکٹر پروفیسر کے ستیہ لکشمی نے کہا کہ تندرستی کیلئے یوگا عالمی وبا کی وجہ سے پیدا ہونے والی مشکلات کے بیچ ایک مناسب موضوع ہے ۔ان اجلاس نےکووڈ-19 وبا کے چیلنجوں کے دوران تناؤ ،الجھن ،بے چینی اور مایوسی سے نمٹنے کیلئے ایک مؤثر خود کار بندو بست حکمت عملی کے طور پر کام کیا ہے۔ انہوں نے مزید کہا کہ اس اقدام کا مقصد عوام کے درمیان سی وائی پی کو نافذ کیا جانا اور اسے فروغ دینا بھی ہے۔
سی وائی پی کے یہ اجلاس آیوش کی وزارت کی طرف سے تیار کردہ یوگا کے کچھ عام پروٹوکولس پر مبنی تھے۔سی وائی پی تقریباً45 منٹ کی یوگا کی ایک خصوصی مشق ہے۔
یوگا کے براہ راست اجلاس ویڈیو کانفرنسنگ کے ذریعہ انگلش ،ہندی اور مراٹھی میں منعقد کئے گئے تھے  ریجنل آؤٹ ریچ بیورو اور این آئی این پونے کےسوشل میڈیا کے ذریعہ دکھائے گئے تھے ۔یہ سبھی اجلاس اس ویب سائٹ پر دیکھے جاسکتے ہیں۔
https://www.youtube.com/c/MAHAROB/videos
بھارت کے نیشنل فلم آر کایئو اور آر او بی پونے کے ڈائریکٹر پرکاش مگدوم نے کہا کہ اس اقدام کو شروع کئے جانے کا مقصد وبا کے پیش نظر پابندیوں کو ذہن میں رکھتے ہوئے آن لائن طریقہ کے ذریعہ لوگوں کو یوگا کی بنیادی تربیت فراہم کیا جانا ہے۔مرکزی حکومت کے اس اقدام کا مقصد ساتھ ہی ساتھ یہ پیغام بھی دینا ہے کہ اس سال یوگا کا بین الاقوامی دن یوگا کے ساتھ اور گھر پریوگاکرکے منایا جائے۔
وبا نے عوام کو یوگا کے تئیں زیادہ باخبر بنادیا ہے
یوگا کا ساتواں بین الاقوامی دن ایک ایسے وقت پر آیا ہے جب دنیا کووڈ -19 عالمی وبا سے نبردآزما ہے۔اجتماعی سرگرمیوں سے متعلق پابندیوں کے تناظر میں یوگا کا بین الاقوامی دن 2021 ٹیلی ویژن پر نشر کیا جائے گا جو صبح ساڑھے چھ بجے شروع ہوگا۔ جس میں وزیر اعظم نریندر مودی کا خطاب بھی شامل ہوگا۔
پچھلے کئی سالوں سے یوگا کے بین الاقوامی دن سے نہ صرف یوگا کی مقبولیت میں اضافہ ہوا ہے بلکہ مختلف نئے علاقوں میں اسے اپنائے جانے کےذریعہ اس کی جغرافیائی موجودگی میں بھی اضافہ ہوا ہے۔
https://yoga.ayush.gov.in/public/assets/front/pdf/CYPEnglishBooklet.pdf
بہت چھوٹی، چھوٹی اور درمیانی صنعتوں کی وزارت
کمہار برادری کو بااختیار بنانا شمولیت والی ترقی کی جانب بڑا قدم ہے: جناب امت شاہ
نئی دہلی، 24 جولائی 2020، آتم نربھر بننے کی بھارت کی کوشش کے سلسلے میں غیر کمہار برادری کو با اختیار بنانے کی کوشش میں مرکزی وزیر داخلہ جناب امت شاہ نے آج کھادی اینڈ ویلیج انڈسٹریز کمیشن  کی کمہار سشکتی کرن یوجنا کے تحت 100 تربیت یافتہ دست کاروں کو بجلی سے چلنے والے 100 کمہار کے چاک تقسیم کئے۔جناب امت شاہ نے گاندھی نگر کے اپنے پارلیمانی حلقے میں کلول تعلقہ کے تحت آنے والے گاؤں بلوا میں نئی دلی سے ویڈیو کانفرنس کے ذریعہ بجلی کے چاک تقسیم کئے۔
..کمہار سشکتی کرن یوجنا کی تعریف کرتے ہوئے وزیر داخلہ نے کہا کہ غریب کمہار برادری کو مستحکم بنانے میں اس پہل کے دور رس نتائج ہوں گے اور یہ برتن بنانے کے روایتی فن کو بھی پھر سے زندہ کرے گی۔ انہوں نے 5 کمہاروں۔ اشوک بھائی پرجا پتی ، راجیش بھائی پرجا پتی، جینتی بھائی پرجا پتی ، سریکھا بین پرجاپتی اور ویلجی بھائی پرجا پتی سے بات چیت بھی کی۔ ان کو کے وی آئی سی کے ذریعہ برتن بنانے کی دس دن کی تربیت دی گئی ہے اور انہیں بااختیار بنانے کے لئے بجلی چاک اور دیگر آلات بھی مہیا کرائے گئے ہیں۔جناب امت شاہ نےکہا ‘‘ مجھے اس تبدیلی کو دیکھ کو بہت خوشی ہوئی ہے جو ہمارے کمہاروں کی زندگی میں آئی ہے۔ مرکز میں ہماری حکومت پرجاپتی برادری کے بہتر روزگار کے لئے ہمیشہ کوشش کرتی رہی ہے۔ بجلی کے چاک کی یہ تقسیم گجرات کے عوام کو ہمارے وزیراعظم کی جانب سے ایک تحفہ ہے’’۔
وزیر داخلہ نے کمہاروں کو یقین دلایا کہ ان کی مصنوعات کو فروخت کرنے کے لئے ریلوے کے ساتھ معاہدے سمیت انہیں مناسب مارکیٹنگ چینل فراہم کرانے کے لئے انتظامات کئے جائیں گے۔ جناب امت شاہ نے اپنی اسکیموں کے ذریعہ کمزور طبقات کو مسلسل روزگار کے مواقع فراہم کرانے میں کے وی آئی سی کی کوششوں کی ستائش کی۔ انہوں نے کہا ‘‘ کمہار سشکتی کرن یوجنا کمہار برادری کو آتم نربھر بنانے کی سمت میں ایک قدم ہے۔ مجھے امید ہے کہ کے وی آئی سی غریب طبقات کےلئے کام کرنا جاری رکھے گا ’’۔
کے وی آئی سی کے چیئر مین جناب ونے کمار سکسینہ نے بتایا کہ ملک بھر میں کمہار برادری کے تقریباً 70 ہزار استفادہ کنندگان کو اب تک 17000 سے زیادہ بجلی کے چاک تقسیم کئے گئے ہیں۔ جناب سکسینہ نے کہا ‘‘اس سے کمہاروں کی زندگی بہت زیادہ متاثر ہوئی ہے۔ بجلی کے چاک سے مٹی کے آئٹم تیار کرنے کی رفتار کئی گنا بڑھ گئی ہے۔ اس وقت ملک بھر میں تقریباً کروڑ کلہڑ روزانہ تیار کئے جاتے ہیں۔ کمہار کامیابی کے ساتھ ان کلہڑوں کو 400 ریلوے اسٹیشنوں پر فروخت کررہے ہیں جو کہ ان کے لئے مارکیٹنگ کا ایک مکمل پلیٹ فارم ہے’’۔
یہ بات قابل غور ہے کہ گجرات کے کئی خطے خصوصی طور پر کچھ اور سوراشٹر روایتی مٹی کے برتن بنانے کے فن کے مشہور ہیں۔ 2018 میں کمہار سشکتی کرن یوجنا شروع کئےجانے سے اب تک کے وی آئی سی نے گجرات کے مختلف گاؤں کے تقریباً 750 کمہاروں کو تربیت فراہم کرائی ہے۔ برتن بنانے کی تربیت دینے کے علاوہ کے وی آئی نے انہیں بجلی کے چاک اور دیگر آلات مثلاً مٹی کو ملانے کے لئے بلنگر مشیں بھی تقسیم کئے ہیں۔اس سے برتن بنانے کے کام میں لگنے والی محنت کم ہوئی ہے اور پروڈکشن میں اضافہ ہوا ہے اور کمہاروں کی آمدنی میں بھی تین چار گنا اضافہ ہوا ہے۔
گاندھی نگر ضلع میں کے وی آئی سی نے 10 کمہاروں کو تربیت فراہم کرائی اور 100 بجلی کے چاک اور 10 بلنگر مشینیں تقسیم کی ہیں۔ کمہار سشکتی کرن یوجنا کے تحت کمہاروں کی اوسط آمدنی تقریباً 3000 روپے ماہانہ سے بڑھ کر تقریباً 10000 روپے ماہانہ ہوگئی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-4131
(Visitor Counter : 291
وزارت خزانہ
14.30 کروڑ روپے فرضی آئی ٹی سی دکھوکہ دہی سے پاس کرنے پر سی جی ایس ٹی دہلی کے افسروں نے ایک شخص کو گرفتار کیا
نئی دہلی15،جنوری2021
جعلی، نقلی، بوگس چالان کے خلاف جاری مہم کمیشنریٹ دلی ایسٹ میں سینٹرل گڈس اینڈ سروس ٹیکس  کے افسروں نے لگ بھگ 79.5 کروڑ روپے کے جعلی بلوں کو جاری کرنے کے ایک معاملے کا پتہ لگایاہے۔ یہ سینڈی کیٹ تین کمپنیاں میسرس، انیسیکا میٹلز، این جے ٹریڈنگ کمپنی اور میسرس اے جے انٹرپرائز قائم کرکے نتن جین کے ذریعے چلائی جارہی تھیں اور اس کے لئے ان کمپنیوں کے کنبے کے افراد کی شناخت استعمال کی جاری تھی۔ ان فرموں کے ذریعے نتن جین سی اے نے 14.30 کروڑ روپے کے جعلی آئی ٹی سی پاس کئے۔ سامان کو بھیجنے کے لئے تیار کئے گئے تمام ای-وے بلز بھی فرضی پائے گئے۔ نتن جین سی اے جو 16 دسمبر 2020 سے فرار تھا، 13 جنوری 2021 کو تفتیشی افسروں کے سامنے پیش ہوا اور اپنے بیان میں قبول کیا کہ اس نے اپنے والد نریش چند جین اور ان کی اہلیہ محترمہ دکشا جین کی شناخت کا استعمال کرتے ہوئے تین جعلی کمپنیاں قائم کیں اور جس کا مقصد جعلی آئی ٹی سی پاس کرنا اور اسے دستیاب کرانا تھا۔
قابل ذکر بات یہ ہے کہ اس سے پہلے دلی ایسٹ کمیشنریٹ کے ذریعے جعلی بلنگ کے دو کیسوں کا پتہ لگایاگیا تھا، جس میں سچن متل اور دنیش جین بوگس چالان کے معاملے میں ملوث پائے گئے تھے اور انہوں نے اپنی فرموں کے ذریعے بالترتیب 12 کروڑ روپے اور 13.98 کروڑ روپے کے جعلی آئی ٹی سی پاس کئے تھے اور اپنے بیانات میں نتن جین کے نام کا بھی انکشاف کیا تھا اور کہا تھا کہ نتن جین سی اے نے کمیشن کی بنیاد پر مختلف فرموں کے جعلی بلز، چالان انہیں فراہم کیے تھے۔
نتن جین کو سی جی ایس ٹی ایکٹ 2017 کی دفعہ 69 کے تحت گرفتار کرلیاگیا ہے اور اسے ڈیوٹی مجسٹریٹ کے سامنے پیش کیا گیا، جنہوں نے نتن جین کو 27 جنوری 2021 تک 14 دن کے لئے عدالتی تحویل میں دے دیا ہے۔ اس کیس میں مزید تفتیش جاری ہے۔
رواں سال کے دوران جعلی چالان کے تحت جس کنسولیٹیڈ رقم کا پتہ لگا ہے وہ 3684.46 کروڑ روپے ہے اور اس زون میں کل 18 گرفتاریاں ہوئی ہیں۔
...............................................................
ش ح، ح ا، ع ر
U-425
(Visitor Counter : 89
وزیراعظم کا دفتر
وزیراعظم اور برازیل کے صدر کے درمیان ٹیلی فون پر بات چیت
نئی دہلی، 4 اپریل 2020، وزیراعظم جناب نریندر مودی نے برازیل کے صدر عزت مآب جیئر میسیاس بولسونارو کے ساتھ آج ٹیلی فون پر بات چیت کی۔ دونوں لیڈروں نے کووڈ۔ 19 عالمی وبا کے نتیجے میں پیدا شدہ عالمی صورتحال پر بات چیت کی۔
وزیراعظم نے کووڈ۔ 19 کی وجہ سے برازیل میں ہونے والے جانی نقصان پر تعزیت کا اظہار کیا۔ انہوں نے کہا کہ ایسے وقت میں ہر ایک ہندستانی کی دعائیں برازیل کے عوام کے ساتھ ہیں۔
دونوں لیڈروں نے کووڈ۔ 19 سے پیدا ہونے والے شدید بحران کو کم کرنے کے لئے ہندوستان اور برازیل کے درمیان دو طرفہ کے ساتھ ساتھ کثیر جہتی ادارہ جاتی فریم ورک میں قریبی تعاون کی اہمیت پر زور دیا۔انہوں نے انہیں کووڈ۔ 19 کے بعد کی دنیا کے لئے ایک نیا انسانیت پر مرکوز عالم کاری کا نظریہ تیار کئے جانے کی ضرورت پر اتفاق کیا۔
وزیراعظم نے اس مشکل وقت میں برازیل کے صدر کو ہر ممکن مدد کی یقین دہانی کرائی۔ انہوں نے کووڈ۔ 19 کی صورتحال اور اس کی وجہ سے پیدا ہونے والے چیلنجوں کے معاملے میں اپنے افسروں کے مسلسل رابطے میں رہنے پر اتفاق کیا۔
اس سال ہندوستان میں 70 ویں یوم جمہوریہ کی تقریبات میں مہمان خصوصی کے طور پر برازیل کے صدر کی شرکت پر ممنونیت کا اظہار کرتے ہوئے وزیراعظم نے ہند۔ برازیل دوستی میں بڑھتی ہوئی گرم جوشی پر خوشی کا اظہار کیا۔ انہوں نے گزشتہ سال برکس کی قیادت کے لئے بھی برازیل کا شکریہ ادا کیا۔
۔۔۔۔۔۔۔۔۔۔۔
م ن۔ ا گ۔ن ا۔
U-1485
(
وزارت دفاع
نائب امیر بحریہ کرن دیش مکھ، اے وی ایس ایم، وی ایس ایم نے جنگی جہازوں کی تیاری اور حصول کے کنٹرولر کے طور پر ذمہ داری سنبھالی
نائب امیر بحریہ کرن دیش مکھ، اے وی ایس ایم، وی ایس ایم نے 31 مئی 2021 کو جنگی جہازوں کی تیاری اور حصول کے کنٹرولر کے طور پر ذمہ داری سنبھالی۔ نائب امیر بحریہ کرن دیش مکھ، جو ممبئی یونیورسٹی کے وی جے ٹی آئی کے سابق طالب علم ہیں، انھیں 31 مارچ 86 کو ہندوستانی بحریہ میں انجینئر آفیسر کی حیثیت سے تعینات کیا گیا تھا۔ انھوں نے انجینئرنگ میں ماسٹر ڈگری حاصل کی ہے اور وہ ویلنگٹن کے ڈیفنس سروسز اسٹاف کالج سے پوسٹ گریجویٹ ہیں۔ فلیگ افسر نے نیول ہیڈ کوارٹرز میں اسٹاف، پرسنل اور مٹیریل برانچ، ٹرائل ایجنسیوں، ایم او، نیول ڈاک یارڈ اور ایچ کیو ای این سی میں کمانڈ اسٹاف میں اہم عہدوں پر فائز رہے۔ فلیگ افسر نے راجپوت کلاس، دہلی کلاس اور ٹبر کلاس جیسے فرنٹ لائن جہازوں پر مختلف حیثتوں سے خدمات انجام دیں۔ نائب امیر بحریہ کو ان کی نمایاں خدمات کے لیے اتی وسشٹ سیوا میڈل اور وسشٹ سیوا میڈل سے نوازا جا چکا ہے۔ جنگی جہازوں کی تیاری اور حصول کے کنٹرول کی حیثیت سے ان کی تقرری سے پہلے، فلیگ افسر کے طور پر وہ وشاکھا پٹنم میں ڈائرکٹر جنرل نیول پروجیکٹ، نیول ڈاک یارڈ وشاکھا پٹنم کے نائب بحریہ سپرنٹنڈنٹ، چیف اسٹاف افسر  / ایچ کیو ای این سی اور اسسٹنٹ چیف آف مٹیریل  کے طور پر خدمات انجام دے چکے ہیں۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد115.79 کروڑسے تجاوزکرگئی
گذشتہ 24 گھنٹوں میں 51.59 لاکھ سے زیادہ ٹیکے لگائے گئے
شفایابی کی شرح سردست98.29 فیصد پر بنی ہوئی ہے
گذشتہ 24 گھنٹوں میں 10,302 نئے معاملے سامنے آئے ہیں
بھارت میں سردست زیر علاج مریضوں کی تعداد1,24,868 ہے
متاثرہ پائے جانے والے مریضوں کی ہفتہ واری شرح  ہے، جو پچھلے 57 دنوں سے2 فیصد سے کم ہے
نئی دلّی ،20 نومبر، 2021/
گذشتہ 24 گھنٹوں کے دوران 51,59,931 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 115.79 کروڑ  تک پہنچ گئی ہے۔ یہ کامیابی کو حاصل کرنے کے لئے ملک بھر میں 1,19,13,371 سیشنز کا انعقاد کیا گیا۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,82,038
|
|
دوسری خوراک
|
|
93,89,728
|
|
صف اوّل کے کارکنان
|
|
پہلی خوراک
|
|
1,83,75,620
|
|
دوسری خوراک
|
|
1,62,86,345
|
|
18 تا 44 سال کی عمر کے افراد
|
|
پہلی خوراک
|
|
44,03,91,026
|
|
دوسری خوراک
|
|
18,67,51,559
|
|
45 تا 59 سال کی عمر کے افراد
|
|
پہلی خوراک
|
|
18,01,84,542
|
|
دوسری خوراک
|
|
10,97,56,295
|
|
60 سال سے زیادہ عمر کے افراد
|
|
پہلی خوراک
|
|
11,28,73,841
|
|
دوسری خوراک
|
|
7,35,78,280
|
|
مجموعی تعداد
|
|
1,15,79,69,274
پچھلے 24 گھنٹے میں 11,787 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,39,09,708 ہوگئی ہے۔
جس کے نتیجے میں، بھارت میں صحت یابی کی شرح 98.29 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 146دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 10,302 نئے معاملات درج ہوئے ہیں۔
زیر علاج مریضوں کی تعدادفی الحال1,24,868ہے جو پچھلے522دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.36 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 10,72,863نمونوں کی جانچ کی گئی ۔ بھارت میں اب تک مجموعی طور پر تقریباً 63.05 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.93 فیصد ہوگئی ہے،جو گذشتہ57 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.96فیصد ہے۔ یومیہ متاثرہ افراد کی شرح پچھلے47 دنوں سے2فیصد سے بھی نیچے آگئی ہے اورلگاتار82 دنوں سے یہ شرح 3 فیصد سے نیچے درج ہورہی ہے۔
ٹیکسٹائلز کی وزارت
سمرتھ اسکیم کے تحت گزشتہ تین سال میں 13235 سے زیادہ دستکاروں کو تربیت دی گئی
ٹیکسٹائل کی مرکزی وزیر مملکت محترمہ درشناجردوش نےآج لوک سبھا میں ایک سوال کے تحریری جواب میں بتایا کہ دستکاروں سے متعلق ترقیاتی کمشنر کا دفتر نیشنل ہینڈی کرافٹس ڈیولپمنٹ پروگرام  کے دستکاروں کے شعبے میں اسکل ڈیولپمنٹ کے تحت دستکاریوں کے شعبے میں دستکاروں اور کرافٹس مین کےفائدے کے لئے ہنرمندی کے فروغ اور تربیتی پروگرام فراہم کرتا ہے۔ اس کے علاوہ دستکاری کے ڈپٹی کمشنرکا دفترٹیکسٹائل سیکٹر میں صلاحیت سازی کی اسکیم  نافذ کررہا ہے تاکہ دستکاروں کو ہنرمندی کی تربیت فراہم کی جاسکے۔ سمرتھ اسکیم کے تحت گزشتہ تین سال کے عرصہ میں 13235 سے زیادہ دستکاروں کو تربیت فراہم کی گئی ہے ۔
دستکار ی کے ڈپٹی کمشنرکادفتر این ایچ ڈی پی اسکیم کے ذریعہ ہینڈی کرافٹ کے سیکٹر میں ہنر مندی کے فروغ کےلئے امداد فراہم کرتا ہے اور ملک بھر میں دستکاروں کو ہنرمندی کے فروغ اور تربیتی پروگراموں کےاہتمام کے لئےایکسپورٹ پروموشن کونسل فارہینڈی کرافٹس اور نیشنل سینٹر فارڈیزائن اینڈپروڈکٹ ڈیولپمنٹ سمیت نافذ کرنے والی ایجنسیوں کی بھی مدد کرتاہے۔
نیشنل سینٹر فارڈیزائن اینڈپروڈکٹ ڈیولپمنٹ نےگزشتہ تین مالی سالوں اور رواںمالی سال میں ڈیولپمنٹ کمشنرکے دفتر کی این ایچ ڈی پی اسکیم کےتحت 89 ہنرمندی کے فروغ کے پروگراموں کااہتمام کیا جس سے1780 دستکاروں کو فائدہ پہنچا۔
دستکاری کی ترقی کےکمشنر کا دفتر سمرتھ اسکیم کے تحت ہینڈ کرافٹ دستکاروں کوہنرمندی کی تربیت فراہم کرتاہے اوریہ تربیت مختلف کورسیز کے ذریعہ فراہم کی جاتی ہے جو این ایس کیو ایف رہنما خطوط کے مطابق ہیں ۔ پروگرام کی کامیاب تکمیل کے بعد تربیت پانے والوں کوڈیجیٹل سرٹیفکیٹ جار ی کئے جاتے ہیں ۔ ہینڈی کرافٹ سیکٹر اسکل کونسل کی طرف سے دستکاریوں کے سیکٹر کے 87 کورسیز تیار کئے گئے ہیں جواین ایس کیو ایف کے مطابق ہیں اور دستکاری اورکارپیٹ سیکٹر میں ہنرمندی کے پروگراموں کےاہتمام کے لئے ٹیکسٹائل کی وزارت کی جانب سے منظور کئے گئے ہیں ۔
پارلیمانی امور کی وزارت
پارلیمانی امور کی وزارت نے سوچھتا ہی سیوا مہم کے تحت سوچھتا کے لئے شرمدان کا انعقاد کیا
پارلیمانی امور کی وزارت نے کچرے سے پاک ہندوستان کے مقصد کے حصول کے لیے سوچھتا ہی سیوا  جن آندولن کے نتیجہ میں آج سوچھتا کے لیے شرمدان کے ساتھ ایک تاریخ – ایک گھنٹہ- ایک ساتھ خصوصی پروگرام کا انعقاد کیا۔
جناب امنگ نرولا، سکریٹری اور ڈاکٹر ستیہ پرکاش، ایڈیشنل سکریٹری، پارلیمانی امور کی وزارت نے نویُگ سینئر سیکنڈری اسکول، پیشوا روڈ، نئی دہلی کے آس پاس ایک تاریخ-ایک گھنٹہ-ایک ساتھ خصوصی پروگرام کی قیادت کی۔ ارد گرد کے رہائشیوں اور پارلیمانی امور کی وزارت کے عملے کے ارکان کے ساتھ ساتھ اسکول کے بچوں/ عملے کے ساتھ سوچھتا کے مقصد کے لیے شرم دان میں حصہ لیا۔
پارلیمانی امور کی وزارت کے افسران اور عملے نے آس پاس کے شہریوں اور اسکولی بچوں/ عملے کے ساتھ مل کر دو ملحقہ پارکوں اور اس کے ساتھ ساتھ رابطہ سڑکوں پر دس بجے سے لر گیارہ بجے پورا ایک گھنٹہ صفائی مہم کے لیے وقف کیا۔ یہ چھوٹے اسکول جانے والے بچوں سمیت پرجوش شہریوں کا شاندار گروپ تھا جو سوچھتا کو یقینی بنانے اور کچرے سے پاک ہندوستان کو حقیقت بنانے کے عزم سے بھرا ہوا تھا ۔ پارلیمانی امور کی وزارت کے سکریٹری نے ان تمام شرکاء کا شکریہ ادا کیا جنہوں نے ملک بھر میں سوچھتا کو نافذ کرنے کے ایک پرانے خواب کو پورا کرنے میں تعاون دیا۔